b'\n_START_ARTICLE_\nJuraj Herz\n_START_SECTION_\n\xc5\xbdivljenje\n_START_PARAGRAPH_\nRodil se je leta 1934 v Ke\xc5\xbemaroku na vzhodnem Slova\xc5\xa1kem v \xc5\xbeidovski dru\xc5\xbeini. V otro\xc5\xa1tvu je bil zaprt v koncentracijskem tabori\xc5\xa1\xc4\x8du v Ravensbr\xc3\xbccku in je pre\xc5\xbeivel holokavst. Osnovno \xc5\xa1olo je nato obiskoval v Bratislavi in \xc5\xa1olanje nadaljeval na \xc5\xa1oli za uporabne umetnosti. Nato je na gledali\xc5\xa1ki akademiji v Pragi \xc5\xa1tudiral lutkarstvo (Theatre faculty of the academy of performing arts). Ostal je v Pragi in se zaposlil v tamkaj\xc5\xa1njem gledali\xc5\xa1\xc4\x8du Semafor in Studijih Barrandov. Med letoma 1989 in 2011 je bil poro\xc4\x8den Terezo Pokorno. Po lo\xc4\x8ditvi je bil do smrti v zvezi z Martino Hude\xc4\x8dkovo. \xc5\xbdivel in delal je na \xc4\x8ce\xc5\xa1kem in v Nem\xc4\x8diji.\n_START_SECTION_\nDelo\n_START_PARAGRAPH_\nBil je samoizu\xc4\x8den re\xc5\xbeiser, prve izku\xc5\xa1nje s filmskim ustvarjanjem je dobil pri sodelovanju z Zbyn\xc4\x9bkom Brynychem in J\xc3\xa1nom Kad\xc3\xa1rjem. Ker ni bil iz\xc5\xa1olan za re\xc5\xbeiserja je bil sprva izklju\xc4\x8den iz \xc4\x8de\xc5\xa1keslova\xc5\xa1kega novega nala. Preboj mu je uspel \xc5\xa1ele leta 1969 s Se\xc5\xbeigalcem trupel, ki je nastal po knji\xc5\xbeni predlogi Ladislava Fuksa. Leta 1972 je prejel nagrado za najbolj\xc5\xa1i film in nagrado festivala Festival de Cine de Sitges. Komunisti\xc4\x8dna cenzura je film takoj po premieri prepovedala in do \xc5\xbeametne revolucije leta 1989 filma niso predvajali. Takrat je film postal mednarodno priznan in prejel kultni status. Gre za kombinacijo \xc4\x8drne komedije in grozljivke, ki se zaradi svoje kontroverznosti omenja kot eden izmed najbolj\xc5\xa1ih \xc4\x8de\xc5\xa1koslova\xc5\xa1kih filmov._NEWLINE_Herz je najbolj poznan zaradi svojih grozljivk, bil je namre\xc4\x8d eden izmed redkih \xc4\x8de\xc5\xa1koslova\xc5\xa1kih re\xc5\xbeiserjev, ki so se tej \xc5\xbeanri posvetili v komunisti\xc4\x8dnih \xc4\x8dasih. Drama Petrolejke je leta 1972 tekmovala za zlato palmo na filmskemu festivalu Cannes. Film Dan za ljubezen je tekmoval na sedemindvajsetemu Berlinskemu mednarodnemu filmskemu festivalu. Leta 1986 je izdal tragi\xc4\x8dno dramo o njegovih izku\xc5\xa1njah v koncentracijskem tabori\xc5\xa1\xc4\x8du z naslovom No\xc4\x8d me prevzame (Zastihla m\xc4\x9b noc). _NEWLINE_Njegova zadnja ve\xc4\x8dja projekta sta paranormalni triler Tema (T.M.A, 2009) in vojna drama Habermann (2009). Kot re\xc5\xbeiser in igralec je sodeloval tudi pri seriji kratkih filmov Slovensko 2.0 (2014), nastali ob 20-letnici osamosvojitve Slova\xc5\xa1ke, za katerega je prispeval kratki film o svoji vrnitvi v rodni Ke\xc5\xbemarok z naslovom \xc4\x8castni me\xc5\xa1\xc4\x8dan (\xc4\x8cestn\xc3\xbd ob\xc4\x8dan).\n_START_SECTION_\nSmrt\n_START_PARAGRAPH_\nUmrl je 8. aprila 2018 v 83 letu starosti v Pragi. Vest o njegovi smrti je preko facebooka raz\xc5\xa1iril igralec in Herzov dolgoletni prijatelj Andrej Hryc.'